Canva

Canva bul grafik dizayn platformasi bolıp, adamlar odan SMM, posterler, prezentaciyalar, hújjetler hám basqa vizual islerdi jaratıwda paydalanadı. Saytda tayın dizayn qálipleri bar. Platformani isletiw biypul bolıp, qosımsha múmkinshiliklerdi usınıs etiwshi pullıq jazılıwlar — Canva Pro and Canva for Enterprise da bar.

2020 -jılı iyunda, Canva 60 million Avstraliya dolları muǵdarındaǵı investitsiyaǵa qaratıldı, bazardaǵı bahasın 6 milliard Avstraliya dollarına jetkerip aldı. Bul 2019 -jılǵı platformanıń bahasınan 2 ese kóbirek bolıp tabıladı.

 Tariyxı 
Canva Avstraliyanıń Perth qalasında Melanie Perkins, Cliff Obrecht hám Cameron Adamslar tárepinen 2013-jıldıń 1-yanvarında jumısqa baslaǵan. Iskerliginiń dáslepki-jılında, Canva paydalanıwshılar sanı 750, 000ǵa jetedi. 2014-jıl aprelinde, social tarmaqlar hám texnologiyalar boyınsha ekspert Guy Kawasaki kompaniyaǵa brenddı tanıtatuǵın (Brand Promoter) retinde qosıladı. 2015-jılda, marketing materiallarına kóbirek itibar berilgen Canva for Work servisi jumısqa túsedi.

2016 -2017-jıllar aralıǵında, Canvanıń tabısı 6.8 million Avstraliya dollarınan 23.5 million Avstraliya dollarına jetip, 3.3 million Avstraliya dollarına teń zıyan menen shıqtı. 2017-jılda kompaniya rentabellikka eristi hám sol waqıtda platforma 294000 tólewshi klientlerge iye edi.

2018-jılı yanvar ayında Perkins kompaniya Sequoia Capital, Blackbird Ventures hám Felicis Ventures kompaniyalarınan 40 million Avstraliya dolları muǵdarındaǵı investitsiya qaratıldı, kompaniya 1 milliard Avstraliya dollarına bahalanǵanlıǵın járiyaladı.

2019 -jılı may ayında General Catalyst hám Bond jáne onıń ámeldegi qarjı iyesileri Blackbird Ventures hám Felicis Ventures kompaniyaları arqalı Canvaǵa 70 million Avstraliya dolları investitsiya kiritilip, kompaniya bahası 2.5 milliard Avstraliya dollarına jetti.

2019 -jılı oktyabr ayında kompaniya qosımsha 85 million Avstraliya dollar investitsiya qaratılıp, bazardaǵı onıń bahası 3.2 milliard Avstraliya dolların shólkemlestirgenin hám iri korparatsiyalar ushın servis jumısqa túskenin járiyaladı.

2019 -jılı dekabr ayında, Canva oqıwshılar hám oqıtıwshılar ortasındaǵı sheriklikti ańsatlastırıw ushın mólsherlengen mektepler hám basqa tálim mákemeleri ushın biypul usınıs etiletuǵın Canva for Education servisin jumısqa túsirdi.

2020-jılı iyun ayında, Canva FedEx Office menen, keyingi ay bolsa Office Depot menen sheriklik qılıwdı baslaǵanın járiyaladı. 2020-jıl iyun jaǵdayına kóre, Canvanıń bahası 6 milliard Avstraliya dollarına jetti.

 Maǵlıwmatlardıń sizishi 
2019-jılı may ayında, 139 million Canva paydalanıwshı maǵlıwmatları tarqalıp ketedi. Shıǵıp ketken maǵlıwmatlar paydalanıwshılardıń haqıyqıy atları, mánziller hám geografiyalıq maǵlıwmatlar hám ayrım paydalanıwshılardıń parollerınen ibarat edi.

Canvanıń demde buǵan qarsı kórgen sharası alǵıslanǵan bolsada, paydalanıwshılarǵa jiberilgen maǵlıwmatlar sizishi haqqındaǵı email xatları ushın sın pikirge dus keldi. Jiberilgen xatlar odan aldın jiberilgen marketing maqsetinde paydalanılǵan reklama emaillari astında «kómilip» ketken.

 Satıp alıwlar 
2018-jılda, kompaniya prezintatsiyalar bólegin rawajlandırıw maqsetinde Zeetings stratapini satıp aldı. Pitim ma`nisi járıyalanbaǵan.

2019-jıl may ayında, Germaniyada jaylasqan eki biypul fotosurat saytları Pixabay hám Pexels satıp alınǵanlıǵın járiyaladı.

2021-jılı fevral ayında, Canva Avstriyanıń Kaleido.ai startapini hám Chexiyada jaylasqan Smartmockups kompaniyasın satıp aldı.

 Derekler 

 Sırtqı siltemeler 

 Rasmiy sayti

 Derekler 

Kategoriya:Programmalıq támiynat